b'\n_START_ARTICLE_\nPolitiskolen (Danmark)\n_START_PARAGRAPH_\nPolitiskolen er Danmarks politis sentrale utdannelsesinstitusjon, som dels forest\xc3\xa5r den ca. fire \xc3\xa5r lange utdannelse til politibetjent, og dels etter- og videreutdannelse av det eksisterende politipersonalet. Politiskolen er beliggende i Br\xc3\xb8ndby\xc3\xb8ster._NEWLINE_Skolen, som ble etablert som Statens Politiskole i juli 1914, er organisert som en avdeling under Rigspolitiet og ledes av en politimester. Skolen har ca. 500 studenter og 130 ansatte._NEWLINE_F\xc3\xb8r skolens etablering krevde det ikke en bestemt formell utdannelse \xc3\xa5 bli ansatt i politiet, dog var K\xc3\xb8benhavns Politiskole etablert i 1909. F\xc3\xb8rst i 1944 fikk den statlige skolen permanente lokaler \xe2\x80\x93 dengang p\xc3\xa5 Artillerivej p\xc3\xa5 Islands Brygge. Siden 1996 har skolen holdt til i Br\xc3\xb8ndby\xc3\xb8ster._NEWLINE_For \xc3\xa5 bli opptatt p\xc3\xa5 skolen m\xc3\xa5 man gjennomg\xc3\xa5 fire pr\xc3\xb8ver, en helseunders\xc3\xb8kelse hos egen lege og eventuelt en legefaglig vurdering hos Rigspolitiets bedriftslege. Man kan forberede seg til pr\xc3\xb8ven p\xc3\xa5 skolens nettsider, p\xc3\xa5 samme m\xc3\xa5te som mange folkeh\xc3\xb8yskoler i Danmark tilbyr forberedelseskurs.'